Billedet afbilder en pelshandler og hans søn, der rejser på [[Missouri-floden]], og det refererer til handel, kolonisering, USA's nord-syd-akse (floderne [[Missouri-floden|Missouri]] og [[Mississippifloden|Mississippi]]) – og spørgsmålet om race. Pelsjægere og -handlere giftede sig ofte med kvinder fra Amerikas oprindelige folk. Maleriet hed oprindeligt "Fransk pelshandler, halvblodssøn" og refererede til drengens afstamning med en fransk far og en indfødt amerikansk mor. Imidlertid opfattede den amerikanske kunstunion (American Art Union) titlen som kontroversiel og ændrede den, da maleriet blev udstillet første gang. Dyret på båden er blevet opfattet som en kat, hund, bjørneunge eller ræv, men betragtes generelt som en bjørneunge.<ref>{{Cite web |url=http://www.metmuseum.org/toah/works-of-art/33.61 |title=Metropolitan Museum of Art, Timeline |access-date=15. januar 2013 |archive-date=20. september 2012 |archive-url=https://web.archive.org/web/20120920081459/http://www.metmuseum.org/toah/works-of-art/33.61 |url-status=ok }}</ref>
Kunst Maleri Kultur